કોઈપણ નીચલી કોર્ટના આવેલ ચુકાદાને ઉપલી કોર્ટમાં પડકારતી વખતે સામાન્ય રીતે ‘સન્માનનીય ન્યાયાધીશે ચુકાદો આપવામાં ભૂલ કરી છે’ તેવું જ અરજદાર દ્વારા લખીને અપાય છે. 2G સ્પેક્ટ્રમ અન્વયે ચાલતા ત્રણ કેસમાં સીબીઆઈ જજ ઓમપ્રકાશ સાઈનીના ગયા અઠવાડિયાના ચુકાદામાં અનેક માંધાતાઓ, રાજકીય અને કાયદાવિદ્ દ્વારા જુદાં-જુદાં નિવેદનો આવ્યાં છે. ચુકાદો માગવામાં ભૂલ, મેળવવામાં ભૂલ કે આપવામાં ભૂલ તે તો સમય કહેશે. હાલ પૂરતા એ. કે. રાજા, કનીમોઝી અને અન્ય ૧૨ જેમાં પૂર્વ ટેલીકોમ સેક્રેટરી તથા ટેલીકોમ કંપનીઓના માલિકો/અધિકારીઓ હતા તે બધા નિર્દોષ પુરવાર થયા છે.